Акт абвяшчэньня Незалежнасьці Ўкраіны

**Акт абвяшчэньня незалежнасьці Ўкраіны** — дакумэнт, які быў прыняты пазачарговай сэсіяй Вярхоўнага Савету УССР 24 жніўня 1991 году, якім абвешчана незалежнасьць Украіны і стварэньне самастойнай украінскай дзяржавы — Украіны. Тым самым быў пакладзены канец юрыдычнаму існаваньню Украінскай Савецкай Сацыялістычнай Рэспублікі.

Разам з гэтым Актам 24 жніўня 1991 году таксама былі прынятыя Пастанова Вярхоўнага Савета УССР «Аб абвяшчэньні незалежнасьці Украіны» і Пастанова Вярхоўнай Рады Ўкраіны «Аб вайсковых фармаваньнях ва Ўкраіне».

## Тэкст Акту абвяшчэньня незалежнасьці Ўкраіны
**А К Т АБВЯШЧЭНЬНЯ НЕЗАЛЕЖНАСЬЦІ ЎКРАІНЫ**
**Аб абвяшчэньні незалежнасьці Ўкраіны**

Зыходзячы з сьмяротнай небясьпекі, якая навісла над Украінай у сувязі з дзяржаўным пераваротам у СССР 19 жніўня 1991 году,

— працягваючы тысячагадовую традыцыю стварэньня дзяржавы ва Ўкраіне.

— зыходзячы з права на самавызначэньне, прадугледжанага Статутам ААН і іншымі міжнародна-прававымі дакумэнтамі,

— ажыцьцяўляючы Дэклярацыю аб дзяржаўным сувэрэнітэце Ўкраіны, Вярхоўны Савет Украінскай Савецкай Сацыялістычнай Рэспублікі ўрачыста абвяшчае

н е з а л е ж н а с ь ц ь У к р а і н ы і стварэньне самастойнай украінскай дзяржавы — УКРАІНЫ.

Тэрыторыя Украіны зьяўляецца непадзельнай і недатыкальнай.

З гэтага часу на тэрыторыі Ўкраіны маюць сілу выключна Канстытуцыя і законы Ўкраіны.

Гэты акт уступае ў сілу з моманту яго адабрэньня.

ВЯРХОЎНАЯ РАДА Ўкраіны
24 жніўня 1991 году

## Тэкст Пастановы ВР УССР «АБ абвяшчэньні незалежнасьці Ўкраіны»
**П А С Т А Н О В А ВЯРХОЎНАЙ РАДЫ ЎКРАІНСКАЙ ССР**
**Аб абвяшчэньні незалежнасьці Ўкраіны**
*(Ведамасьці Вярхоўнай Рады (ВВР) 1991 Г., N 38, ст. 502)*

Вярхоўная Рада Ўкраінскай Савецкай Сацыялістычнай Рэспублікі . п а с т а н а ў л я е:

Абвясьціць 24 жніўня 1991 году Ўкраіну незалежнай дэмакратычнай дзяржавай.

З моманту абвяшчэньня незалежнасьці дзейнымі на тэрыторыі Ўкраіны зьяўляюцца толькі яе Канстытуцыя, законы, пастановы Ураду і іншыя акты заканадаўства рэспублікі.

1 сьнежня 1991 году правесьці рэспубліканскі рэфэрэндум у пацьверджаньне акту абвяшчэньня незалежнасьці.

Старшыня Вярхоўнай Рады Ўкраінскай ССР Л. КРАЎЧУК
м. Кіеў, 24 жніўня 1991 года
N 1427-XII

## Тэкст Пастановы ВР Украіны «Аб ваенных фармаваньнях Украіны»
**П А С Т А Н О В А ВЯРХОЎНАЙ РАДЫ ЎКРАІНЫ**
**Аб ваенных фармаваньнях на Украіне**
*(Ведамасьці Вярхоўнай Рады Ўкраіны (ВВР), 1991 Г., N 38, ст. 506)*

Вярхоўная Рада Ўкраіны (ВР) п а с т а н а ў л я е:

1. Падпарадкаваць усе вайсковыя фармаваньні, дыслякаваныя на тэрыторыі рэспублікі, Вярхоўнай Радзе Ўкраіны.

2. Утварыць Міністэрства абароны Ўкраіны.

3. Ураду Ўкраіны прыступіць да стварэньня Ўзброеных Сілаў Украіны, рэспубліканскай гвардыі і падразьдзяленьні аховы Вярхоўнага Рады, Кабінэту Міністраў і Нацыянальнага банку Ўкраіны.

Старшыня Вярхоўнай Рады Ўкраіны Л.КРАЎЧУК

м. Кіеў, 24 жніўня 1991 году

N 1431-XII

## Глядзіце таксама
* Абвяшчэньне незалежнасьці Ўкраіны 1991
* Спроба дзяржаўнага перавароту ў СССР 1991
* Канстытуцыя Ўкраіны
* Дзень незалежнасьці Ўкраіны
* Усеўкраінскі рэфэрэндум (1991)

## Крыніцы
* Малы слоўнік гісторыі Ўкраіны / адк. рэд. В. А. Смалой. — Да. : Лыбидь, 1997. Малий словник історії України
* Акт абвяшчэння незалежнасці Украіны — Вярхоўная Рада

## Крыніцы

## Вонкавыя спасылкі
* АКТ АБВЯШЧЭНЬНЯ НЕЗАЛЕЖНАСЬЦІ УКРАІНЫ // Энцыкляпэдыя гісторыі Ўкраіны (ЕІУ) на сайце Інстытуту Гісторыі НАНУ
* Сяргей Станкевіч: Белавескія пагадненьні: як сыходзіла Украіна(руск.)&nbsp;

Катэгорыя:Канстытуцыйнае права
Катэгорыя:Палітычная гісторыя Ўкраіны
Украіна
Катэгорыя:Падзеі 24 жніўня
Катэгорыя:Зьявіліся ў 1991 годзе